Nastavno-naučno veće Filozofskog fakulteta Univerziteta u Beogradu na sednici od 29. marta 2018. godine izabralo nas je u stručnu komisiju za utvrđivanje uslova za sticanje zvanja ISTRAŽIVAČ PRIPRAVNIK za Mihaila Radinovića, doktoranda Odeljenja za arheologiju Filozofskog fakulteta Univerziteta u Beogradu.

Na osnovu uvida u podnetu dokumentaciju i naučni rad kandidata, Komisija podnosi sledeći

**I Z V E Š T A J**

**BIOGRAFIJA**

Mihailo Radinović rođen je 17.10.1988. u Beogradu. Osnovne studije arheologije upisao je 2007., a završio 2013. godine odbranom završnog rada pod nazivom „Prelazak iz srednjeg u gornji paleolit na Apeninskom poluostrvu“, sa prosekom 8,98. Master studije u okviru programa Erasmus Mundus fondacije „Kvartar i praistorija“ upisao je 2013. godine (Univerzitet u Ferari (Italija), Univerzitet Rovira i Virgili (Taragona, Španija)), a završio 2015. godine, sa prosekom 9,14, kada je odbranio master rad pod naslovom „Microwear analysis of flint artifacts made by bipolar knapping on an anvil, from layer 3 colluvio of Isernia La Pineta site (Italy)“, u kome se bavio tehno-funkcionalnom analizom paleolitskih kamenih alatki.

Takođe, kolega Radinović se bavi eksperimentalnom arheologijom, kao i primenom kvantitativnih metoda u arheološkim istraživanjima. Učestvovao je velikom broju terenskih istraživanja u zemlji i inostranstvu, u prezentaciji arheologije javnosti, kao i na različitim radionicama.

Kolega Radinović je 2015. godine upisao doktorske studije arheologije na Filozofskom fakultetu u Beogradu. Istraživački fokus na doktorskim studijama usmerio je na proučavanje varijabilnosti materijalne kulture kasnoneolitskih zajednica na centralnom Balkanu, u cilju razumevanju društvene dinamike u ovom periodu. Uspešno je odbranio predlog teme doktorske disertacije pod nazivom "Socijalne i demografske implikacije varijabilnosti antropomorfnih figurina i alatki od okresanog kamena na kasnoneolitskom lokalitetu Vinèa - Belo brdo" (mentor: prof. dr Marko Porčić).

Kandidat je učestvovao na jednoj domaćoj i jednoj međunarodnoj konferenciji sa sledećim radovima:

1. Радиновић, М., Јовановић, М., 2016. *Могућност разликовања палеолитских артефаката и геофаката у близини лежишта минералних сировина*. Скупштина Српског археолошког друштва. Вршац, април 2016.

2. Radinović, M., 2014. *Geophysics and landscape management in archaeology: two examples*. 2nd International Seminar on Integrated Landscape Management. Mação, April 2014.

**ZAKLJUČAK**

Na osnovu uvida u biografiju, Komisija zaključuje da Mihailo Radinović ispunjava uslove predviđene Zakonom o naučno-istraživačkoj delatnosti za sticanje zvanja ISTRAŽIVAČ PRIPRAVNIK i predlaže Nastavno-naučnom veću Filozofskog fakulteta Univerziteta u Beogradu da utvrdi ispunjenost uslova za izbor Mihaila Radinovića u zvanje ISTRAŽIVAČ PRIPRAVNIK.

Beograd, 30.03.2018. Komisija:

prof. dr Marko Porčić

prof. dr Dušan Mihailović

prof. dr Sofija Stefanović