Универзитет у Београду

Филозофски факултет

Одељење за филозофију

01/1, бр. сл.

У Београду 20. 04. 2018.

**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

На седници одржаној 15. 03. 2018. године, Одељење за филозофију се сагласило са предлогом Семинара за етику, естетику и филозофију политике да се услед потребе за реализацијом наставе на студијским програмима основних, мастер и докторских студија на Одељењу за филозофију **редовном професору др Јовану Бабићу** продужи радни однос на две године.

* Одељење за филозофију на седници од 15. 03. 2018. године утврдило предлог о продужењу радног односа проф. др Јовану Бабићу
* Проф. др Јован Бабић има више од 20 година радног искуства на Филозофском факултету Универзитета у Београду
* Проф. др Јован Бабић изабран је у звање редовног професора 27.10.2003. године за ужу научну област *Филозофија* са тежиштем истраживања на *Етици*
* Продужење се тражи за две школске године
* Предмет *Увод у етику* који проф. др Јован Бабић предаје има статус обавезног предмета у студијском програму основних академских студија филозофије
* У последњих десет година проф. др Јована Бабића у звању редовног професора изабрано је више асистената, асистената приправника, односно сарадника у настави у ужу научну област *Општа филозофија*: проф. др Иван Вуковић и доц. др Александар Добријевић
* Проф. др Јован Бабић обављао је различите функције у стручним телима и органима Факултета, а тренутно је председник Матичног одбора за филозофију, социологију, психологију и педагогију Министарства просвете, науке и технолошког развоја. Члан је Већа научних области Универзитета у Београду. Управник је Института за филозофију Филозофског факултета у Београду. Био је члан Савета Универзитета (2007-2008) и Одбора за професионалну етику Београдског универзитета (2008-2009), члан или главни уредник више разних часописа, уредник едиције „Примењена етика“ у издавачком предузећу *Службени гласник*.

Управник Одељења за филозофију

Проф. др Слободан Перовић